open-index/open-wikipedia-markdown huggingface dataset:
குரு கோவிந்த சிங் எண்ணெய் சுத்திகரிப்பு ஆலை

**குரு கோவிந்த சிங் எண்ணெய் சுத்திகரிப்பு ஆலை** (*Guru Gobind Singh Refinery*), இந்துஸ்தான் பெட்ரோலியம்-மித்தல் எரிசக்தி நிறுவனம்  இணைந்து நடத்தும் பாறைநெய் தூய்விப்பாலை ஆகும்.. இது இந்தியாவின் பஞ்சாப் மாநிலத்தின் பட்டிண்டா மாவட்டத்தின் தலைமையிடமான பட்டிண்டா நகரத்தில் அமைந்துள்ளது.இவ்வாலையை நிறுவுவதற்காக செலவு $4&nbsp;பில்லியன் அமெரிக்க டாலாகும். 

இப்பாறைநெய் தூய்விப்பாலை 2008ஆம் நிறுவப்பட்டாலும், மார்ச் 2012ஆம் ஆண்டு முதல் முழு வீச்சுடன் செயல்படத் துவங்கியது. இவ்வாலை ஆண்டிற்கு 
11.3 மில்லியன் டன் (நாள் ஒன்றுக்கு 230,000 பீப்பாய்கள்) பெட்ரோலியப் பொருட்களை உற்பத்தி செய்கிறது. இவ்வாலை சுத்திகரிக்க தேவையான பாறை எண்ணெய்யை குஜராத் மாநிலத்தின் முந்திரா துறைமுகத்திலிருந்து பெறுகிறது. 

## பெட்ரோலியப் பொருட்கள்
இவ்வாலை பாறை எண்ணெய்யிலிருந்து பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil) செயற்கை உரங்கள், பென்சீன்., தார், மெழுகு, மற்றும் எக்சேன், நெகிழி தயாரிக்க தேவையான பாலிஎத்திலீன் போன்ற பெட்ரோலியப்  பொருட்கள் மற்றும் பெட்ரோலிய வேதிப் பொருட்களை உற்பத்தி செய்கிறது
## இதனையும் காண்க
* இந்துஸ்தான் பெட்ரோலியம்-மித்தல் எரிசக்தி நிறுவனம் 
* பாறைநெய் தூய்விப்பாலை
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்துஸ்தான் பெட்ரோலியம்
## மேற்கோள்கள்

## வெளி இணைப்புகள்
*HPCL-Mittal Energy Ltd 

பகுப்பு:இந்தியாவில் எண்ணெய் தூய்விப்பாலைகள்
பகுப்பு:பட்டிண்டா மாவட்டம்
கொச்சி எண்ணெய் சுத்திகரிப்பு ஆலை

**கொச்சி எண்ணெய் சுத்திகரிப்பு ஆலை** (*Kochi Refinery Limited*) (சுருக்கமாக:**KRL**), கேரள அரசின் பொதுத்துறை நிறுவனம் இப்பாறைநெய் தூய்விப்பாலை 27 ஏப்ரல் 1963 அன்று நிறுவியது.. இது கேரளா மாநிலத்தின் கொச்சி நகரத்திற்கு கிழக்கே 12 கிலோமீட்டர் தொலைவில் உள்ள *அம்பலமுகல்* எனுமிடத்தில் உள்ளது.. 2001ஆம் ஆண்டில் இவ்வாலையை பாரத பெட்ரோலியம் நிறுவனம் கையகப்படுத்தியது.

## வளர்ச்சி
இவ்வாலை பாறை எண்ணெய்யை ஆண்டிற்கு  15.5 மில்லியன் டன் பெட்ரோலியப் பொருட்கள் மற்றும் பெட்ரோலிய வேதிப் பொருட்களை உற்பத்தி செய்கிறது.

1963ஆம் ஆண்டுகளில் இப்பாறைநெய் தூய்விப்பாலை ஆண்டிற்கு 2.5 மில்லியன் டன் பெட்ரோலியப் பொருட்களை உற்பத்தி செய்தது. 1973ஆம் ஆண்டில் 3.3  மில்லியன் டன் உற்பத்தி செய்தது. ஆகஸ்டு 2010ஆம் ஆண்டு முதல் இவ்வாலை ஆண்டிற்கு 9.5 மில்லியன் டன் பெட்ரோலியப் பொருட்களை உற்பத்தி செய்கிறது.

இவ்வாலை 1991ஆம் ஆண்டில் பெட்ரோலிய பொருட்களிலிருந்து 26.3 மெகா வாட் மின்சாரம் உற்பத்தி ஆலையும், 1998ஆம் ஆண்டில் 17.8 மெகாவாட் மின்சார உற்பத்தி ஆலையும் நிறுவியது. 

2003ஆம் ஆண்டில் இவ்வாலை ஆண்டிற்கு 44,000 டன்  திரவ பெட்ரோலிய வாயுவை உற்பத்தி செய்யும் ஆலை நிறுவியது. 2008ஆம் ஆண்டு முதல் ஆண்டிற்கு 3,78,000 டன் அசுபால்ட்டு எனும் பெட்ரோலிய வேதிப் பொருளை உற்பத்தி செய்கிறது.
## உற்பத்தி பொருட்கள்
இவ்வாலை பாறை எண்ணெய்யிலிருந்து பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil) செயற்கை உரங்கள், பென்சீன்., தார், மெழுகு, மற்றும் எக்சேன், நெகிழி தயாரிக்க தேவையான பாலிஎத்திலீன்  போன்ற பெட்ரோலியப்  பொருட்கள் மற்றும் பெட்ரோலிய வேதிப் பொருட்களை உற்பத்தி செய்கிறது.

## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*பாரத பெட்ரோலியம்
## மேற்கோள்கள்

## வெளி இணைப்புகள்

பகுப்பு:இந்தியாவில் எண்ணெய் தூய்விப்பாலைகள்
பகுப்பு:கொச்சி
உலக தரவு மையம்

**உலக தரவு மையம்** (*World Data Center*) என்பது, 1957-1958 சர்வதேச புவி இயற்பியல் ஆண்டின் கண்காணிப்பு திட்டங்களிலிருந்து சேகரிக்கப்பட்ட தரவை காப்பகப்படுத்தவும் விநியோகிக்கவும், சர்வதேச அறிவியல் ஒன்றியங்களின் குழுமத்தால் (ICSU) உருவாக்கப்பட்டது ஆகும். இது உறுப்பு நாடுகளால் நிதியளிக்கப்பட்டு பராமரிக்கப்பட்டு வருகின்றது. 

முதலில் அமெரிக்கா (WDC A), சோவியத் யூனியன் (WDC B), ஐரோப்பா மற்றும் ஜப்பான் (WDC C) ஆகிய நாடுகளில் நிறுவப்பட்ட உலக தரவு மைய அமைப்பு, பிற நாடுகளுக்கும் விரிவடைந்தது. உலக தரவு மைய அமைப்பில் 15 நாடுகளில் 52 மையங்கள் வரை இருக்கின்றன. தரவுகளை உறுப்பு நாடுகள் பரிமாறிக்கொள்கின்றன, சில தரவு மையங்கள் மற்றொன்றைப் பிரதிபலிக்கின்றன. 1968 ஆம் ஆண்டு, உலக தரவு மையங்களுக்கான செயல்பாடுகளை ஒருங்கிணைக்கவும் செயல்பாட்டு அளவுகோல்களை நிறுவவும் சர்வதேச அறிவியல் ஒன்றியங்களின் குழுமத்தால் உலக தரவு மையங்கள் (புவி இயற்பியல், சூரிய மற்றும் சுற்றுச்சூழல்) குழு நிறுவப்பட்டன. 

2008 ஆம் ஆண்டின் இறுதியில், மாபுடோவில் (மொசாம்பிக்) நடந்த சர்வதேச அறிவியல் ஒன்றியங்களின் குழுமத்தின் பொதுச் சபையைத் தொடர்ந்து, உலக தரவு மையங்கள் சீர்திருத்தப்பட்டன, 2009 இல்சர்வதேச அறிவியல் ஒன்றியங்களின் குழும உலக தரவு மைய அமைப்பு (WDC) மற்றும் சர்வதேச அறிவியல் ஒன்றியங்களின் குழும வானியல் மற்றும் புவி இயற்பியல் தரவு பகுப்பாய்வு சேவைகளின் கூட்டமைப்பு ஆகியவற்றின் 50 ஆண்டு பாரம்பரியத்தை விரிவுபடுத்தி, பெரும்பாலான மரபு தரவு மையங்கள் மற்றும் சேவைகள் உலக தரவு அமைப்பின் கீழ் தொடர்கின்றன.

## மேற்கோள்கள்
பகுப்பு:தரவு மையங்கள்
பிதரூர்

**பிதரூர்** (*Bidarur*) என்பது தென்னிந்திய மாநிலமான கர்நாடகாவின் குடகு மாவட்டத்தில் உள்ள சோமவாரப்பேட்டை தாலுக்காவில் அமைந்துள்ள ஒரு கிராமமாகும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, பிதரூர் கிராமத்தின் இருப்பிடக் குறியீட்டு எண் 617892 ஆகும்.

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி பிதரூரின் மொத்த மக்கள் தொகை 5051 ஆகும். இம்மக்கள் தொகையில் ஆண்களின் எண்ணிக்கை 2515 ஆகவும்  பெண்களின் எண்ணிக்கை 2536 ஆகவும் இருந்தது. 

## மேலும் காண்க
* குடகு மாவட்டம்
* கர்நாடக மாவட்டப் பட்டியல்
* மங்களூர்

## மேற்கோள்கள்

## வெளி இணைப்புகள்
* http://Kodagu.nic.in/

பகுப்பு:கருநாடகச் சிற்றூர்கள்
பகுப்பு:கர்நாடகாவிலுள்ள கிராமங்கள்
வானுயிரியற்பியல்

**வானுயிரியற்பியல்** (*Astrobiophysics*) என்பது வானியற்பியல் மற்றும் உயிரியற்பியல் ஆகியவற்றுக்கு இடையேயான ஒரு சந்திப்புத்துறையே வானுயிரியற்பியல் துறையாகும். பூமி அல்லது பொதுவாக வேறு ஏதேனும் ஒரு கோளில் உள்ள உயிர்களின் மீது வானியற்பியல் நிகழ்வுகளின் செல்வாக்குடன் இத்துறை தொடர்பு கொண்டதாகும். வேற்று கோள் உயிர்களைத் தேடுவதில் அக்கறை கொண்ட வானுயிரியியல் துறையிலிருந்து இத்துறை வேறுபடுகிறது. பூமியில் உள்ள உயிரினங்களின் மீது மீவிண்மீன் வெடிப்புச் சிதறலின் விளைவு மற்றும் கடல் மட்டத்தில் கதிர்வீச்சில் அண்டக்கதிர்களின்  விளைவுகள் ஆகியவை இந்த அறிவியல் பிரிவு உள்ளடக்கிய ஆய்வுகளில் அடங்கும். உயிர் எப்படி பிரபஞ்சத்தில் உருவாகி, இயற்பியல் விதிகளின் அடிப்படையில் வாழ முடியும் என்பதைப் படிக்கும் அறிவியல் துறை வானுயிரியற்பியல் துறையாகும். 

## மேற்கோள்கள்

## வெளி இணைப்புகள்
*Kansas University astrobiology page 

பகுப்பு:வானியற்பியல்
பகுப்பு:உயிரி இயற்பியல்
ரோட் டூ நந்திக்கடல்

**நந்திக்கடல் செல்லும் சாலை** ( சிங்களம்: රණමඟ ඔස්සේ නන්දිකඩාල්, ) என்பது விடுதலைப் புலிகளின் தோல்வி குறித்த ஒரு புத்தகமாகும். இதை முன்னாள் மேஜர் ஜெனரல் கமல் குணரத்னவால் எழுதியுள்ளார். குணரத்ன ஓய்வு பெற்ற ஒரு நாளுக்குப் பிறகு, 2016 செப்டம்பர் 6 அன்று இந்த புத்தகம் வெளியிடப்பட்டது. புத்தகத்தின் சிங்கள மற்றும் ஆங்கில பதிப்புகள் ஒரே நாளில் வெளியிடப்பட்டன. இது வேலுப்பிள்ளை பிரபாகரனின் கொலை உட்பட ஈழப் போரின் போது நடந்த பல நிகழ்வுகளை உள்ளடக்கியது.

இலங்கைத் தரைப்படையின் 53வது பிரிவின் தளபதியாக மேஜர் ஜெனரல் கமல் குணரத்ன இருந்தார். அந்தப் பிரிவே விடுதலைப் புலிகளின் தலைவர் வேலுப்பிள்ளை பிரபாகரனைக் கொன்றதாக நம்பப்படுகிறது.

## வரவேற்பு
2016 ஆம் ஆண்டு கொழும்பு பன்னாட்டு புத்தகக் கண்காட்சியின் போது இந்த புத்தகத்தின் அனைத்துப் பிரதிகளும் ஒரு மணி நேரத்திற்குள் விற்றுத் தீர்ந்தன. மேலும் இது இலங்கையில் அதிகம் விற்பனையான புத்தகங்களில் ஒன்றாக நம்பப்படுகிறது. 

இருப்பினும், இந்தப் புத்தக்கத்தில் உள்ள வரலாற்றுத் தவறுகளுக்காகவும், முரண்பாடுகளுக்காவும் அப்போதைய வெளியுறவு அமைச்சர் மங்கள சமரவீரவால்  விமர்சிக்கப்பட்டது. 

## மேற்கோள்கள்

பகுப்பு:ஈழப் போர் குறித்த நூல்கள்
எக்சாபுளோரோபாசுபாசீன்

**எக்சாபுளோரோபாசுபாசீன்** (*Hexafluorophosphazene*) என்பது (NPF2)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  வெள்ளை நிறப் பொடி அல்லது கட்டிகளின் வடிவத்தில் காணப்படுகிறது.  ஈரப்பதம் மற்றும் வெப்பத்திற்கு உணர்திறன் கொண்டுள்ளது.

## கட்டமைப்பு
எக்சாபுளோரோபாசுபாசீன் நிறைவுறாத P3N3 ஆதாரத்துடன் பாசுபரசும் நைட்ரசனும் மாறி மாறி வளைய கட்டமைப்பில் இடம்பெறும் வடிவத்தை ஏற்றுக் கொண்டுள்ளது. மேலும் இது N≡PF2 (பாசுபாசில் டைபுளோரைடு) என்ற கருதுகோள் சேர்மத்தின் முப்படியாகக்  கருதப்படுகிறது. பாசுபாசீனாக இதன் வகைப்பாடு பென்சீனுடனான இதன் உறவை எடுத்துக்காட்டுகிறது. பென்சீனில் உள்ளது போல ஆறு சமமான P–N பிணைப்புகளுடன் ஓர் அறுகோண P3N3 வளையத்தை எக்சாபுளோரோபாசுபாசீன்க் கொண்டுள்ளது. வளையத்திலுள்ள ஒவ்வொரு பாசுபரசு அணுவும் கூடுதலாக இரண்டு புளோரின் அணுக்களுடன் பிணைக்கப்பட்டுள்ளது. 

மூலக்கூறு D3h சமச்சீர்நிலையைக் கொண்டுள்ளது. ஒவ்வொரு பாசுபரசு மையமும் ஒரு நான்முகி ஆகும்.

எக்சாகுளோரோபாசுபாசீனில் உள்ள P3N3 வளையம் சமதளத் தன்மையிலிருந்து  விலகிச் சென்று சற்று வளைந்திருக்கும் (நாற்காலி வடிவமைப்பைப் பார்க்கவும்). இதற்கு நேர்மாறாக, எக்சாபுளோரோபாசுபாசீனில் உள்ள P3N3 வளையம் முற்றிலும் சமதளத்தன்மையுடன் உள்ளது.

## மேற்கோள்கள்

பகுப்பு:புளோரைடுகள்
பகுப்பு:நைட்ரைடுகள்
பகுப்பு:ஆறு உறுப்பு வளையங்கள்
பகுப்பு:நைதரசன் பல்லினவளையங்கள்
பகுப்பு:பாசுபரசு பல்லினவளையங்கள்
பகுப்பு:கனிம வேதியியல் சேர்மங்கள்
சையது புத்ரா சாலை

**சையது புத்ரா சாலை** அல்லது **[[மலேசிய கூட்டரசு சாலை 2]]** (ஆங்கிலம்; *Federal Route 2* அல்லது *Lornie Drive*); மலாய்: *Jalan Syed Putra*) என்பது மலேசியா, கோலாலம்பூர் கூட்டரசுப் பிரதேசத்தின் முக்கிய நெடுஞ்சாலை ஆகும். இந்தச் சாலை **லோர்னி டிரைவ்** என்று முன்பு அழைக்கப்பட்டது.

இந்தச் சாலைக்கு மறைந்த பெர்லிஸ் புத்ரா துவாங்கு சையத் புத்ரா அவர்களின் பெயரிடப்பட்டது, 
இவர் 1960-ஆம் ஆண்டில் இருந்து 1965-ஆம் ஆண்டு வரை மலேசியாவின் 3-ஆவது பேரரசராகவும்; 1945-ஆம் ஆண்டு முதல் 2000-ஆம் ஆண்டு வரையில் பெர்லிஸ் மாநிலத்தின் அரசராகவும் பதவியை வகித்தவர் ஆவார். பெர்லிஸ் மாநிலத்தின் அரசர்களை **இராஜா** (*Raja*) என்று அழைக்கிறார்கள்.

பெர்லிஸ் புத்ரா மலேசிய அரசராகப் பதவி வகித்த போது கோலாலம்பூர் இசுதானா நெகாரா *([[:en:Istana Negara, Jalan Istana|Istana Negara]])* எனும் அரச அரண்மனையில் வசித்து வந்தார். அந்த அரண்மனை அமைந்திருந்த சாலைக்கு அவரின் பெயரே வைக்கப்பட்டது.

## வரலாறு
பிரித்தானிய நிர்வாகத்தின் போது தற்போதைய சையத் புத்ரா சாலை; லோர்னி டிரைவ் என்று அழைக்கப்பட்டது. 1920-ஆம் ஆண்டுகளில் சிலாங்கூரில் வசிக்கும் பிரித்தானிய முதல்வர்களில் *(British Resident)* ஒருவரான ஜேம்ஸ் லோர்னியின் (James Lornie) நினைவாக லோர்னி டிரைவ் என்று பெயரிடப்பட்டது.

அப்போதைய பிரித்தானிய ரெசிடென்ட் பதவி என்பது இன்றைய மந்திரி பெசார் பதவிக்கு இணையானதாகும்.

## பொது

சையது புத்ரா சாலையின் கிழக்கு முனையில் விசுமா துன் சம்பந்தன் *(Wisma Tun Sambanthan)* கட்டிடம் உள்ளது. இது அப்பகுதியில் உள்ள மற்ற கட்டமைப்புகளை விட உயரமாக உள்ளது. கட்டிடத்தைச் சுற்றி சிறிய வங்கிகள் மற்றும் அலுவலகங்கள் உள்ளன.

சையது புத்ரா சாலை தற்போது துன் சம்பந்தன் சாலையுடன் வேறு சாலை வழியாக இணைக்கப்பட்டுள்ளது.

கிள்ளான் ஆறு, சையது புத்ரா சாலை மருங்கில் ஓடுகிறது. நவீன வளர்ச்சிக்கு ஏற்றவாறு கிள்ளான் ஆற்றோரத்தில் அழகிய நடைபாதைகள் அமைக்கப்பட்டுள்ளன.

## காட்சியகம்
**சையது புத்ரா சாலை காட்சிப் படங்கள்**

File:Jalan Syed Putra and sidewalk (220116).jpg
File:Kuala Lumpur (4447694607).jpg
File:Jalan Sultan Sulaiman 1.jpg


## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க
*கோலாலம்பூர் மத்திய வட்டச் சாலை 1
*கோலாலம்பூர் மத்திய வட்டச் சாலை 2 
*வடக்கு-தெற்கு விரைவுச்சாலை மத்திய இணைப்பு 
*சுங்கை பீசி விரைவுச்சாலை

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
பென்சீன்டிரையெத்திலமோனியம் ஐதராக்சைடு

**பென்சீன்டிரையெத்திலமோனியம் ஐதராக்சைடு** (*Benzyltriethylammonium hydroxide*) என்பது C13H23NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நான்கிணைய அம்மோனியம் உப்பான இச்சேர்மம் கரிம வேதியியல் காரமாகச் செயல்படுகிறது.

## பயன்கள்
பென்சைல்டிரைமெத்திலமோனியம் ஐதராக்சைடுடன்  சேர்ந்து, பென்சைல்டிரைமெத்திலமோனியத்தின் உப்புகள் பொதுவான கட்ட-பரிமாற்ற வினையூக்கிகளாகப் பயன்படுகின்றன.

## மேற்கோள்கள்


பகுப்பு:ஐதராக்சைடுகள்
பகுப்பு:நான்கிணைய அமோனியம் சேர்மங்கள்
பகுப்பு:கரிம வேதியியல் வினையாக்கிகள்
பகுப்பு:பென்சைல் சேர்மங்கள்
மராட் லாங்ரி வனவிலங்கு சரணாலயம்

**மராட் லாங்ரி வனவிலங்கு சரணாலயம்** (*Marat Longri Wildlife Sanctuary*) என்பது இந்திய மாநிலமான அசாம் மாநிலத்தில் உள்ள கர்பி ஆங்லாங்கு மாவட்டத்தில் அமைந்துள்ள ஒரு வனவிலங்கு சரணாலயமாகும்.

## வரலாறு
மராட் லாங்ரி வனவிலங்கு சரணாலயம் 2003 ஆம் ஆண்டு உருவாக்கப்பட்டது. 451 சதுர கிலோமீட்டர்   (174 சதுர மைல்) பரப்பளவில் பரவியுள்ளது. ஆசிய யானை, வெள்ளைப் புருவக் குரங்கு, ராயல் பெங்கால் புலி மற்றும் இமயமலை கருப்பு கரடி போன்ற விலங்குகளைக் கொண்டுள்ளது. இச்சரணாலயம் தன்சிரி-லங்டிங் யானை காப்பகத்தின் ஒரு பகுதியாகவும் உள்ளது.  

2024 ஆம் ஆண்டு இசுரோ நடத்திய ஓர் ஆய்வில், சரணாலயம் அதன் பசுமைப் போர்வை இழப்பை எதிர்கொள்கிறது என்று கண்டறியப்பட்டது. Land grabbing by encroachments is also another issue faced by the sanctuary. ஆக்கிரமிப்புகளால் நிலம் கையகப்படுத்துவதும் சரணாலயம் எதிர்கொள்ளும் மற்றொரு பிரச்சினையாகும்.  சரணாலயத்தில் சுமார் 91 வகையான  உண்ணக்கூடிய காட்டுத் தாவரங்கள் இருப்பதாக ஒரு ஆய்வில் கண்டறியப்பட்டுள்ளது. இதில் 2 பெரணி இனங்கள் அடங்கும். இவை சரணாலய எல்லைகளுக்குள் வாழும் பழங்குடி மக்களால் நுகரப்படுகின்றன.

## மேற்கோள்கள்

பகுப்பு:அசாமிலுள்ள காட்டுயிர்க் காப்பகங்கள்
பகுப்பு:கர்பி ஆங்கலாங்கு மாவட்டம்
விசாகப்பட்டினம் எண்ணெய் சுத்திகரிப்பு ஆலை

[thumb|[இந்துஸ்தான் பெட்ரோலியம் நிறுவனத்தின் இலச்சினை]]

**விசாகப்பட்டினம் எண்ணெய் சுத்திகரிப்பு ஆலை** (*Visakhapatnam Refinery*), இந்துஸ்தான் பெட்ரோலியம் நிறுவத்திற்கு சொந்தமான  பாறைநெய் தூய்விப்பாலைகளில் ஒன்றாகும்..இது ஆந்திரா மாநிலத்தின் விசாகப்பட்டினம் நகர்புறத்தில் அமைந்துள்ளது.

1985ஆம் ஆண்டின் துவகக்த்தில் இவ்வாலையை நவீனப்படுத்தியப் பின் ஆண்டிற்கு 4.5 மில்லியன் டன் பெட்ரோலியப் பொருட்களை உற்பத்தி செய்தது. 1999ஆம் ஆண்டில் இதன் உற்பத்தி 7.5 மில்லியன் டன்னாக உயரந்தது. 2010ஆம் ஆண்டு முதல் இதன் ஆண்டு பெட்ரோலியப் பொருட்களில் உற்பத்தி 8.3 மில்லியன் டன்னாக உயர்ந்துள்ளது.

விசாகப்பட்டினம் பாறைநெய் தூய்விப்பாலை திரவ பெட்ரோலிய வாயு, நெய்தை, கற்கரி, எரிநெய், நேப்தா, அசுபால்ட்டு, கந்தகம், வானூர்தி எரிபொருள், எரிநெய் (fuel oil), மசகுநெய் (Lubricant Oil) செயற்கை உரங்கள் தார், மெழுகு, மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது
## விரிவாக்கம்
விசாகப்பட்டினம்  பாறைநெய் தூய்விப்பாலையில் கூடுதலாக ஆண்டிற்கு   3 மில்லியன் டன் பெட்ரோலியப் பொருட்களை இன்னும் மூன்றாண்டுகளில் உற்பத்தி செய்வதற்கு இந்துஸ்தான் பெட்ரோலியம் நிறுவனம் நடவடிக்கை எடுத்து வருகிறது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்துஸ்தான் பெட்ரோலியம்
## மேற்கோள்கள்

## வெளி இணைப்புகள்

பகுப்பு:இந்தியாவில் எண்ணெய் தூய்விப்பாலைகள்
பகுப்பு:விசாகப்பட்டினம் மாவட்டம்
நாகோன் காகித ஆலை

**நாகோன் காகித ஆலை** (*Nagaon Paper Mill*) என்பது இந்துசுத்தான் காகிதக் கழக நிறுவனத்தின் ஒரு பகுதியாக இருந்த ஒரு காகிதத் தயாரிப்புத் தொழிற்சாலையாகும். இத்தொழிற்சாலை 1985 ஆம் ஆண்டில் நிறுவப்பட்டது. இந்தியாவின் அசாம் மாநிலத்திலுள்ள  மரிகாவன் மாவட்டத்தின் இயாகிரோட்டு, ககசுநகரில் தேசிய நெடுஞ்சாலை எண் 37 சாலையில் அமைந்துள்ளது. குவகாத்தியிலிருந்து கிழக்கே சுமார் 55 கி.மீ தொலைவில் நாகோன் காகித ஆலை அமைந்துள்ளது

## வரலாறு
நாகோன் காகித ஆலை 1985 ஆம் ஆண்டு அக்டோபரில் வணிக ரீதியான உற்பத்தியைத் தொடங்கியது. 2008 ஆம் ஆண்டு வரை நிறுவப்பட்ட திறனை விட அதிகமாக உற்பத்தி செய்தது. ஆலையின் உற்பத்தி திறன் ஒவ்வொரு நாளும் 300 மெட்ரிக் டன் காகிதமாக இருந்தது. ஆரம்பத்தில், நாடு முழுவதிலுமிருந்து 750 பேர் அங்கு பணிபுரிந்தனர். அறிக்கைகளின்படி, நாகோன் காகித ஆலை மட்டுமே அதன் செயல்பாடு முழுவதும் இலாபகரமாக இயங்கிய நிறுவனத்தின் ஒரே அலகாகவும்  இருந்தது. 

100% மூங்கிலை மூலப்பொருளாகக் கொண்டு காகித ஆலையில் காகிதக் கூழ் தயாரித்த உலகின் முதல் காகித ஆலை இதுவாகும்.

## கையகப்படுத்தலும் மறுவடிவமைப்பும்

2017 ஆம் ஆண்டு முதல் ஊழியர்களுக்கு சம்பளம் கொடுக்க முடியாததால் செயல்பாடுகளை நிறுத்திய இரண்டு பெரிய இந்துசுத்தான் காகித கழக அலகுகளில் இதுவும் ஒன்றாகும். அசாம் அரசு, அந்த அலகின் சொத்துக்களையும், பராக் பள்ளத்தாக்கின் பஞ்ச்கிராமில் உள்ள கச்சார் காகித ஆலையின் சொத்துக்களையும் ₹375 கோடிக்கு வாங்கியது.

அசாம் அரசு, இந்துசுத்தான் காகிதக் கழகத்தினுடைய காகித ஆலையின் 550 ஏக்கருக்கும் அதிகமான நிலத்தை கையகப்படுத்தியது.  மேலும் அதை குவகாத்திக்கு அருகிலுள்ள வணிக நோக்குடைய செயற்கைக்கோள் நகரமாக மாற்ற திட்டமிட்டுள்ளது. குவகாத்தியின் மீதான அழுத்தத்தைக் குறைக்க இந்த செயற்கைக்கோள் நகரங்கள் உதவும். ஏனெனில் இங்கு மக்கள் தொகை 12 லட்சத்தைத் தாண்டியுள்ளது.
## மேலும் காண்க
*காகசுநகர்

## மேற்கோள்கள்

பகுப்பு:மரிகாவன் மாவட்டம்
மா.சா.சுவாமிநாதன் ஆராய்ச்சி அறக்கட்டளை களப்பணி மையம், கன்னிவாடி

**மா.சா.சுவாமிநாதன் ஆராய்ச்சி அறக்கட்டளை களப்பணி மையம், கன்னிவாடி** என்ற அமைப்பு மா. சா. சுவாமிநாதன் ஆராய்ச்சி அறக்கட்டளையின் சார்பிலான களப்பணி மையம் ஆகும். இந்த களப்பணி மையத்தின் நோக்கம் விவசாயத்தின் நிலையான வளர்ச்சிக்கு அறிவியலைப் பயன்படுத்துதல் என்பதாகும்.
## அமைவிடம்

இந்நிறுவனத்தின் தலைமை அலுவலகம் சென்னை, தரமணியில் அமைந்துள்ளது. இந்நிறுவனத்தின் கிளை அமைப்பானது திண்டுக்கல் மாவட்டம், ரெட்டியார்சத்திரம் தொகுதி, கன்னிவாடியில் பழனி சாலையில் அரசு ஆண்கள் மேல்நிலைப்பள்ளிக்கு எதிர்புறத்தில் அமைந்துள்ளது.

மா.சா.சுவாமிநாதன் ஆராய்ச்சி அறக்கட்டளையின் கன்னிவாடி கிளை 1996ஆம் ஆண்டில் தொடங்கப்பட்டது. இது வசதியற்ற மற்றும் தேவைப்படும் மக்களுக்கு உதவுவதற்காக நிறுவப்பட்டது. தொடக்கத்தில், விதை கிராமத் திட்டம் கன்னிவாடியில் ஏற்றுக்கொள்ளப்பட்டது. இந்தத் திட்டத்தின் மூலம், 2500 விவசாயிகளுக்கு கலப்பின விதை உற்பத்தி தொழில்நுட்பத்திற்கான பயிற்சி அளிக்கப்பட்டது. வெண்டை, வெங்காயம், தக்காளி, சூரியகாந்தி விதை உற்பத்திக்கான பயிற்சி வழங்கப்பட்டது.

## வரலாறு

1988 ஆம் ஆண்டு பேராசிரியர் மா.சா. சுவாமிநாதன் அவர்களால் நிறுவப்பட்ட மா.சா.சுவாமிநாதன் ஆராய்ச்சி அறக்கட்டளை (MSSRF), நிலையான கிராமப்புற மேம்பாட்டிற்காக அறிவியல் மற்றும் தொழில்நுட்பத்தைப் பயன்படுத்துவதில் உலகளாவிய அளவில் செயல்படத் தொடங்கியது. 

## நிறுவனர்

நிலையான விவசாயம் மற்றும் உணவுப் பாதுகாப்பில் ஒரு சிறந்த நிபுணரான பேராசிரியர் மா. சா. சுவாமிநாதன், இந்தியாவின் பசுமைப் புரட்சியின் சிற்பியாகக் கொண்டாடப்படுகிறார். 2024 ஆம் ஆண்டில், இந்தியாவின் மிக உயர்ந்த குடிமகன் விருதான பாரத ரத்னா விருது அவருக்கு வழங்கப்பட்டது. கன்னிவாடியில் உள்ள ஆராய்ச்சி மையம் சமூக வேளாண் பல்லுயிர் ஆராய்ச்சிக்காக அமைக்கப்பட்டுள்ளது.

## மேற்கோள்கள்

.

பகுப்பு:வேளாண்மை ஆய்வு நிலையங்கள்
பகுப்பு:அரசு சார்பற்ற அமைப்புகள்
பகுப்பு:திண்டுக்கல் மாவட்டத்திலுள்ள ஆய்வு நிறுவனங்கள்
காகசுநகர்

**காகசுநகர்** (*Kagaznagar*) இந்தியாவின் அசாம் மாநிலத்திலுள்ள  மோரிகாவன் மாவட்டத்தில் உள்ள இயாகிரோடு நகரத்தில் அமைந்துள்ள நகரியப் பகுதியாகும். நாகோன் காகித ஆலை நகரியம் என்ற பெயராலும் இப்பகுதி அழைக்கப்படுகிறது.  

## அரசியல்
இயாகிரோடு, இயாகிரோடு சட்ட மன்றத்  தொகுதிக்கு உட்பட்டதாகும். இது நவ்காங்கு மக்களவைத் தொகுதிக்கு உட்பட்ட பகுதியாகும்.

## போக்குவரத்து
நாகோன் காகித ஆலைக்கு முக்கிய போக்குவரத்து முறை சாலை வழியாகும். மாநில தலைநகரான குவகாத்திக்கும் இயாகிரோடுக்கும் இடையே பல பேருந்து சேவைகள் இயக்கப்பட்டன. பயணம் சுமார் இரண்டு மணி நேரம் ஆகும். இயாகிரோடு வழியாக செல்லும் சில தொடருந்து சேவை வசதியும் உள்ளன.

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:மரிகாவன் மாவட்டம்
நாதென்ட்லா மனோகர்

**நாதென்ட்லா மனோகர்** (*Nadendla Manohar*)(பிறப்பு: ஏப்ரல் 6, 1964) ஆந்திரப் பிரதேச அரசாங்கத்தில் குடிமைப் பொருட்கள், உணவு மற்றும் நுகர்வோர் விவகாரங்கள் துறை அமைச்சராகப் பணியாற்றி வரும் ஓர் இந்திய அரசியல்வாதி ஆவார். இவர் தெனாலி சட்டமன்றத் தொகுதியிலிருந்து சட்டமன்ற உறுப்பினராக உள்ளார். இவர் முன்னர் ஆந்திரப் பிரதேச சட்டமன்றத்தின் சபாநாயகராகப் பணியாற்றினார். தெலுங்கானா மாநிலம் உருவாவதற்கு முன்பு 2 சூன் 2014 அன்று ஐக்கிய ஆந்திரப் பிரதேசத்தின் கடைசி சபாநாயகராக இருந்தார். நாதென்ட்லா மனோகர் 4 சூன் 2011 அன்று ஆந்திரப் பிரதேச சட்டமன்றத்தின் 18ஆவது சபாநாயகராக பதவியேற்றார். இவர் ஆந்திரப் பிரதேசத்தில் இரண்டு முறை சட்டமன்ற உறுப்பினராகப் பணியாற்றியுள்ளார். 12 அக்டோபர் 2018 அன்று இவர் ஜனசேனா கட்சியில் சேர்ந்தார்.

## கல்வி
நாதென்லா மனோகர் ஐதராபாத்திலுள்ள உசுமானியா பல்கலைக்கழகத்தின் வணிகம் மற்றும் வணிக மேலாண்மைக் கல்லூரியில் முதுநிலை வணிக நிர்வாகவியல் பட்டதாரி ஆவார்.
## அரசியல் வாழ்க்கை
மனோகர் சூன் 2011 இல் சபாநாயகராக தேர்ந்தெடுக்கப்பட்டார். 2004 மற்றும் 2009 சட்டமன்றத் தேர்தல்களில் ஆந்திரப் பிரதேசத்தின் குண்டூர் மாவட்டத்தின் தெனாலி தொகுதியிலிருந்து இந்திய தேசிய காங்கிரஸின் தேர்ந்தெடுக்கப்பட்ட உறுப்பினராக உள்ளார். 2019 சட்டமன்றத் தேர்தல்களில் இவர் போட்டியிட்டு பின்தங்கினார்.

2024 இல், இவர் போட்டியிட்டு தெனாலியிலிருந்து மிகப்பெரிய வாக்கு வித்தியாசத்தில் தேர்ந்தெடுக்கப்பட்டார். தற்போது, ​​நாதென்லா மனோகர் சிவில் சப்ளைஸ், உணவு மற்றும் நுகர்வோர் விவகார அமைச்சராகப் பணியாற்றி வருகிறார்.

## ஆர்வங்கள்
மனோகர் தேசிய அளவில் தரவரிசைப்படுத்தப்பட்ட டென்னிஸ் வீரராக இருந்தார். இவர் நாட்டிலும் வெளிநாட்டிலும் பல போட்டிகளில் பங்கேற்றுள்ளார். 1986 ஆம் ஆண்டு தேசிய விளையாட்டுப் போட்டிகளில் வெண்கலப் பதக்கம் வென்றவர்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:1964 பிறப்புகள்
கே. வி. பி. புரம் மண்டலம்

**கே. வி. பி. புரம் மண்டலம்** (*K. V. B. Puram mandal*) இந்தியாவின் ஆந்திரப் பிரதேச மாநிலத்தில் உள்ள திருப்பதி மாவட்டத்தில் இடம்பெற்றுள்ள 34 மண்டலங்களில் ஒன்றாகும். பொதுவாக குமார வெங்கட பூபாலபுரம் மண்டலம் என்று அறியப்படுகிறது. இம்மண்டலம் சிறீகாளகசுத்தி வருவாய் பிரிவின் ஒரு பகுதியாகும். முன்பு சித்தூர் மாவட்டத்தின் ஒரு பகுதியாக இருந்த இம்மண்டலம் 2022 ஆம் ஆண்டு ஏப்ரல் மாதம் 4 ஆம் தேதியன்று புதிதாக உருவாக்கப்பட்ட திருப்பதி மாவட்டத்தின் ஒரு பகுதியாக மாற்றப்பட்டது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த மண்டலத்தின் மொத்த மக்கள் தொகை 42,111 ஆகும். இம்மக்கள் தொகையில் 20,965 ஆண்களும்   21,146 பெண்களும் இருந்தனர். 10875 குடும்பங்கள் இங்கிருந்தன. இம்மண்டலத்தின் சராசரி பாலின விகிதம் 1009 ஆகும்.

## மேற்கோள்கள்

பகுப்பு:திருப்பதி மாவட்டம்
நந்தியால வரத ராஜுலு ரெட்டி

**நந்தியால வரத ராஜுலு ரெட்டி** (*Nandyala Varada Rajulu Reddy*)(பிறப்பு: நவம்பர் 12, 1942) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். தெலுங்கு தேசக் கட்சியைச் சேர்ந்த இவர் கடப்பா மாவட்டத்தில் உள்ள புரோட்டத்தூரின் சட்டமன்ற உறுப்பினர் ஆவார். 1985 முதல் 2004 தேர்தல் வரை தொடர்ச்சியாக ஐந்து முறை புரோட்டத்தூர் சட்டமன்றத் தொகுதியின் சட்டமன்ற உறுப்பினராக வெற்றி பெற்றார். 2009 சட்டமன்றத் தேர்தலில், மல்லேலா லிங்க ரெட்டியால் தோற்கடிக்கப்பட்டார். ஆனால் மீண்டும் 2024 ஆந்திரப் பிரதேச சட்டமன்றத் தேர்தலில் தெலுங்கு தேசக் கட்சிசார்பில் போட்டியிட்டு வெற்றி பெற்ற மூத்த உறுப்பினர் ஆவார்.

## ஆரம்பகால வாழ்க்கையும் கல்வியும்
ரெட்டி, நந்தியாலாவில் நந்தியாலா பெட்டா வரத ரெட்டி மற்றும் நந்தியாலா சுமித்ரம்மா ஆகியோருக்குப் மகனாகப் பிறந்தார். இவர் ஏ. பி. எம். எச். பள்ளியில் 10ஆம் வகுப்பு வரை படித்துள்ளார். இவர் வருவாய்த் துறையில் 18 ஆண்டுகள் பணியாற்றிய அனுபவம் உடையவர்.

## வாழ்க்கை
ரெட்டி 1981ஆம் ஆண்டு சமிதி தலைவராக செட்டிப்பள்ளி ரகுராமி ரெட்டியிடம் தோல்வியடைந்தபோது தனது அரசியல் பயணத்தைத் தொடங்கினார். பின்னர், 1983 தேர்தலில் சுயேச்சையாகப் போட்டியிட்டார், ஆனால் தெலுங்கு தேசம் கட்சி வேட்பாளர் எம். வி இரமணா ரெட்டியிடம் தோல்வியடைந்தார்.

இதன் பின்னர் இவர் முதலில் 1985 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சி வேட்பாளராக போட்டியிட்டு சட்டமன்ற உறுப்பினர் ஆனார். இந்த முறை ராயலசீமா விம்சனா சமிதியில் போட்டியிட்ட ரமண ரெட்டியை தோற்கடித்தார். பின்னர், இவர் இந்திய தேசிய காங்கிரசுக்கு மாறி, தொடர்ந்து நான்கு முறை புரோட்டத்தூர் தொகுதியில் வெற்றி பெற்றார். இவர் 1989, 1994, 1999 மற்றும் 2004ஆம் ஆண்டுகளில் நடைபெற்ற தேர்தல்களில் வெற்றி பெற்றார். 2009ஆம் ஆண்டில், இந்திய தேசிய காங்கிரசு வேட்பாளராக pஓட்டியிட்ட இவர், மல்லேலா லிங்க ரெட்டியிடம் தோல்வியடைந்தார். இதன் பின்னர் மாநிலப் பிரிவினையை எதிர்த்ததால் மீண்டும் தெலுங்கு தேசத்திற்கு மாறினார்.

இருப்பினும், இவர் 2014 தேர்தலில் தெலுங்கு தேசம் கட்சி வேட்பாளராகப் போட்டியிட்டு தோல்வியடைந்தார். 2024ஆம் ஆண்டு ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியை பிரதிநிதித்துவப்படுத்தி புரோட்டாட்டூரில் வெற்றி பெற்று மீண்டும் சட்டமன்ற உறுப்பினர் ஆனார். இவர் இத்தேர்தலில் 1,06,712 வாக்குகள் பெற்று, தனது நெருங்கிய போட்டியாளரான காங்கிரசு கட்சியின் ராச்சமல்லு சிவ பிரசாத் ரெட்டியை 22,744 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:1942 பிறப்புகள்
கோலாலம்பூர் உள்வட்டச் சாலை

**கோலாலம்பூர் உள்வட்டச் சாலை** (ஆங்கிலம்; *Kuala Lumpur Inner Ring Road*; மலாய்: *Jalan Lingkaran Dalam Kuala Lumpur*) என்பது மலேசியா, கோலாலம்பூரின் நகர்ப்புற மற்றும் நகராட்சி சுற்றுச் சாலை அமைப்பாகும். இந்த உள்வட்டச் சாலைக்குள் சுல்தான் இசுமாயில் சாலை *(Jalan Treacher),* இம்பி சாலை, மலேசிய கூட்டரசு சாலை 1, கூச்சிங் சாலை, சுல்தான் இசாமுதீன் சாலை *(Victory Avenue),* கினாபாலு சாலை, மகாராஜா லேலா சாலை *(Jalan Maharajalela)* ஆகிய சாலைகள் இணைந்துள்ளன.

கோலாலம்பூரின் தங்க முக்கோணம் இந்த உள்வட்டச் சாலை எல்லைக்குள்தான் உள்ளது.

## மேம்பாடுகள்
கட்டுமானப் பணிகள் 2007-ஆம் ஆண்டின் பிற்பகுதியில் தொடங்கி 2009-ஆம் ஆண்டின் இறுதியில் நிறைவடைந்தன. இந்தத் திட்டம் கோலாலம்பூர் மாநகராட்சியின் நிர்வாகத்தால் (**DBKL**) வழிநடத்தப்படுகிறது.

### புடு சாலை-ஆங் துவா சந்திப்புகள்
புடு சாலைக்கும் ஆங் துவா சாலைக்கும் இடையில் இருந்த 114 ஆண்டுகள் பழமையான புடு சிறைச்சாலையின் சுவர்கள் கோலாலம்பூர் மாநகராட்சியால் 20 சூன் 2010 அன்று இடிக்கப்பட்டது. இது புடு சாலை விரிவாக்கம் மற்றும் சுரங்கப்பாதை திட்டத்திற்கு வழி வகுத்தது. பிப்ரவரி 2022-இல் புடு சிறைச்சாலை வளாகம், புக்கிட் பிந்தாங் நகர மையமாக மாற்றப்பட்டது.

### ராஜா சூலான் - இம்பிக்கும் இடைப்பட்ட பகுதி
2007-ஆம் ஆண்டில், ராஜா சூலான் சாலை மற்றும் இம்பி சாலை சந்திப்புகளுக்கு இடையிலான உள் வளையச் சாலையின் ஒரு பகுதி, இஸ்மார்ட் சுரங்கப்பாதை திறக்கப்பட்டதன் காரணமாக ஒரு வழிப் பாதையாக மாற்றப்பட்டது.

அதே காலக்கட்டத்தில், சுல்தான் இசுமாயில்-கம்போங் பாண்டான் இணைப்புப் பாதையும் திறக்கப்பட்டது.

## மேலும் காண்க
*கோலாலம்பூர் மத்திய வட்டச் சாலை 1
*கோலாலம்பூர் மத்திய வட்டச் சாலை 2 
*வடக்கு-தெற்கு விரைவுச்சாலை மத்திய இணைப்பு 
*சுங்கை பீசி விரைவுச்சாலை

## மேற்கோள்கள்

## வெளி இணைப்புகள்

பகுப்பு:சிலாங்கூர் மாநிலத்தின் சாலைகள்
பகுப்பு:கோலாலம்பூர் சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
இம்பி சாலை

**இம்பி சாலை** (ஆங்கிலம்; *Imbi Road;* மலாய்: *Jalan Imbi*) என்பது மலேசியா, கோலாலம்பூர், புக்கிட் பிந்தாங் நகர மையத்தில் உள்ள ஒரு முக்கிய சாலையாகும். கோலாலம்பூர் மாநகரின் மைய வணிக மாவட்டமான தங்க முக்கோணத்தின் தெற்கு எல்லையை இந்தச் சாலை உருவாக்குகிறது.

கிழக்கு முனையில், தங்க முக்கோணத்தில் தொடங்கி பின்னர் புக்கிட் பிந்தாங் சாலையுடன் சந்திக்கிறது. இந்தச் சாலைக்கு சார்ஜென்ட் இம்பி பின் சீடின் *(Sergeant Imbi bin Seedin)* என்பவரின் பெயர் சூட்டப்பட்டது.

## இம்பி சீடின்

சார்ஜென்ட் இம்பி பின் சீடின் தொடக்கக்கால கோலாலம்பூரில் ஒரு குறிப்பிடத்தக்க நபராக இருந்தார். குறிப்பாக காவல் படையில் அவர் ஆற்றிய சேவைக்காகவும், தற்போது இம்பி சாலை மற்றும் புடு சாலை சந்திப்பில் அவரின் நினைவாகப் பெயரிடப்பட்ட இடத்தில் உள்ள அவரின் இல்லத்திற்காகவும் அறியப்படுகிறார்.

1845-ஆம் ஆண்டில் பிறந்த அவர், தம்முடைய 16 வயதில் காவல் படையில் சேர்ந்து; பின்னர் தலைமை பூர்வீகக் காவலர் பதவிக்கு உயர்ந்தார். அந்தக் காலக்கட்டத்தில் இம்பி பகுதியின் உள்ளூர்ச் சமூகத்திற்கு பொதுநலச் சேவைகளைச் செய்தார். 

## வழித்தடம்
இம்பி சாலை, தென்மேற்கு-வடகிழக்கு திசையில், புடு சாலை சந்திப்பிலிருந்து (புது சிறைச்சாலையின் முன்னாள் தளத்திற்கு அருகில்), கோலாலம்பூர் பெர்ஜெயா சதுக்கம், இம்பி மோனோரெயில் நிலையம் மற்றும் பார்க்ரோயல் விடுதி வழியாகச் செல்கிறது. 

பின்னர் புக்கிட் பிந்தாங் சாலைச் சந்திப்பில், மலேசிய பாதுகாப்பு படைகளின் நிதி வாரியத்தின் தலைமையகத்திற்கு முன்னால் முடிவடைகிறது.

## மேலும் காண்க
*புக்கிட் பிந்தாங் சாலை
* புடு சிறைச்சாலை
* புக்கிட் பிந்தாங்
*கோலாலம்பூர்–சிரம்பான் விரைவுச்சாலை
*சுங்கை பீசி விரைவுச்சாலை

## மேற்கோள்கள்

## வெளி இணைப்புகள்

பகுப்பு:சிலாங்கூர் மாநிலத்தின் சாலைகள்
பகுப்பு:கோலாலம்பூர் சாலைகள்
ரோஷினி ஹரிப்பிரியன்

**ரோஷினி ஹரிப்பிரியன்** (*Roshini Haripriyan*) **ரோஷினி** என்று நன்கு அறியப்பட்ட இவர் ஓர் இந்திய நடிகையும் வடிவழகியும் ஆவார். இவர் முக்கியமாக தமிழ்த் திரைப்படங்களில் தோன்றுகிறார். பாரதி கண்ணம்மா என்ற தொலைக்காட்சித் தொடரில் நாயகியாக நடித்ததற்காக நன்கு அறியப்பட்டவர். 2022 ஆம் ஆண்டில் ‘குக் வித் கோமாளி பருவம் 3’ என்ற சமையல் தொடரில் போட்டியாளராக இருந்தார். விமர்சன ரீதியாக பாராட்டப்பட்ட கருடன் (2024) படத்தில் நடித்து இவர் பரவலான கவனத்தை ஈர்த்தார்.

## ஆரம்பகால வாழ்க்கை.
ரோஷினி, ஹரிப்பிரியன் மற்றும் அமலா தம்பத்யருக்கு மகளாக தமிழ்நாட்டின் சென்னையில் பிறந்தார். சென்னையின் புனித மேரீஸ் மெட்ரிக் பள்ளியில் பள்ளிக் கல்வியை முடித்த பின்னர், எத்திராஜ் மகளிர் கல்லூரியில் மனித உயிரியல் துறையில் பட்டம் பெற்றார்.

## தொழில் வாழ்க்கை
ரோஷினி 2019 ஆம் ஆண்டில் விஜய் தொலைக்காட்சியில் ஒளிப்பரப்பான பாரதி கண்ணம்மா என்ற தொலைக்காட்சித் தொடரில் ‘கண்ணம்மா’ என்ற வேடம் மூலம் அறிமுகமானர். இருப்பினும், 2021 ஆம் ஆண்டில், தனது திரைப்பட அறிமுகமாக தொடரிலிருந்து விலகுவதாக அறிவித்தார். இவருக்கு பதிலாக நடிகை வினுஷா தேவி மாற்றப்பட்டார். இருப்பினும், தொலைக்காட்சியைத் தவிர, ரோஷினி பல விளம்பரங்கள் மற்றும் குறும்படங்களிலும் தோன்றினார். 2022 ஆம் ஆண்டில், இவர் சமையல் நிகழ்ச்சியான குக்கு வித் கோமாளியில் (பருவம் 3) தோன்றினார். இருப்பினும் இறுதிப் போட்டி நடைபெறுவதற்கு சற்று முன்பு நிகழ்ச்சியில் இருந்து வெளியேற்றப்பட்டார்.

## ஊடகங்கள்
2019 மற்றும் 2020 ஆம் ஆண்டுகளில் தொடர்ச்சியாக இரண்டு ஆண்டுகள், ரோஷினி தி டைம்ஸ் ஆஃப் இந்தியாவின் இந்திய தொலைக்காட்சியில் மிகவும் விரும்பத்தக்க 20 பெண்கள் பட்டியலில் பட்டியலிடப்பட்டார்.

## மேற்கோள்கள்

## வெளி இணைப்புகள்
*

பகுப்பு:இந்தியப் பெண் உருமாதிரிக் கலைஞர்கள்
பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:வாழும் மக்கள்
ஆர்ச்சரி பிரீமியர் லீக்

ஆர்ச்சரி பிரீமியர் லீக் (சுருக்கமாக APL) என்பது இந்தியாவில் துவங்கப்பட்டுள்ள உலகின் முதல் உரிமைக்குழு அடிப்படையிலான வில்வித்தை லீக் போட்டியாகும். இந்த போட்டிகள் இந்திய வில்வித்தை சங்கத்தால் நடத்தப்படுகிறது. ஆறு அணிகள் பங்கேற்கும் இந்த லீக் போட்டியின் முதல் பதிப்பு 2025 இல் துவங்கப்பட்டது. நடிகர் ராம் சரண் இந்த லீக்கின் விளம்பர தூதராக அறிவிக்கப்பட்டுள்ளார். 

## வடிவம்
இந்த போட்டியில் மொத்தம் ஆறு அணிகள் பங்கேற்கின்றன. ஒவ்வொரு அணியிலும்  இரண்டு வெளிநாட்டு வில்லாளர்கள் உட்பட எட்டு உறுப்பினர்கள் (நான்கு ஆண்கள் மற்றும் நான்கு பெண்கள்) உள்ளனர். ஒரு போட்டியில் ஒரு அணிக்காக பங்குபெறும் நான்கு பேரில் ஒருவராவது வெளிநாட்டு வில்லாளராக இருக்கவேண்டும் என்ற விதி உள்ளது. 

ரவுண்ட் ராபின் முறையில் அணிகளுக்கு இடையே போட்டிகள் நடைபெறுகின்றன. ஒரு நாளைக்கு மூன்று போட்டிகள் திட்டமிடப்பட்டுள்ளன. ஒவ்வொரு போட்டியும் 20 நிமிடங்கள் நீடிக்கும். 

## அணிகள்

## ஒளிபரப்பு
தொலைக்காட்சி - தூர்தர்ஷன்

ஸ்ட்ரீமிங் தளம் - சோனிலிவ்

## மேற்கோள்கள்
காயம்குளம் - 1

**காயம்குளம் - 1** *(Kym 1), வேளாண் பெயர்; *'லட்சுமி** (Lakshmi),'' எனப்படும் இந்த [[நெல்]] வகை, **கொட்டாரக்கரை - 1** மற்றும் **பொடுவி** ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட ஒரு புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[ஆலப்புழா மாவட்டம்]], [[காயம்குளம்]] பகுதியில் அமைந்துள்ள "ஓனாட்டுக்கரை வட்டார வேளாண் ஆராய்ச்சி நிலையம்", [[1981]] ஆம் ஆண்டு வெளியிட்ட இந்த நெல் இரத்தை பொதுவாக **லட்சுமி''' எனும் வேளாண் பெயரில் அழைக்கப்படுகிறது.

## பின்னணி
மிக நீண்டக் கால அளவில் அறுவடைக்கு தயாராகும் இந்த நெல் வகை, 165-180 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் மெல்லிய சிவப்பு நிறமாகும். மேலும் நீர்ப்பாசன வசதியுள்ள பகுதிகளில் நன்கு வளரக்கூடிய இதன் நெற்பயிர், சராசரியாக ஒரு எக்டேருக்கு சுமார் 5,000 முதல், 5,500  கிலோ வரை கூல விளைச்சல் தருவதாக கூறப்படுகிறது. இரண்டாம் பயிர் பருவத்திற்கு ஏற்ற இந்நெல் இரகம்,  இலை சுருட்டுப்புழு, இலையுறை  கருகல் நோய் மற்றும்  நோய்க்கு மிதமான எதிர்ப்புத் திறன் கொண்டது,  மேலும் தண்டு துளைப்பானுக்கு மிகவும் எதிர்ப்புத் திறன் கொண்டது.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
செராஸ் நெடுஞ்சாலை

**செராஸ் நெடுஞ்சாலை** அல்லது **செராஸ் சாலை**–**லோக் இயூ சாலை** எனும்  மலேசிய கூட்டரசு சாலை 1; (ஆங்கிலம்; *Cheras Highway, Federal Route 1* அல்லது *Cheras Road*–*Loke Yew Road*; மலாய்: *Lebuhraya Cheras, Laluan Persekutuan 1*; *Jalan Cheras–Jalan Loke Yew*) என்பது மலேசியா, கோலாலம்பூர் தென்கிழக்கு பகுதியில் ஒரு முதனமை நெடுஞ்சாலையாகும். இது கோலாலம்பூரின் செராஸ் வழியாகச் செல்லும் முக்கியமான சாலை என்பது குறிப்பிடத்தக்கது. இந்த நெடுஞ்சாலை கோலாலம்பூர் மாநகராட்சியால் (**DBKL**) பராமரிக்கப்படுகிறது.

முன்பு காலத்தில் அங்கிருந்த செராஸ் கிராமத்திலிருந்து செராஸ் சாலை அதன் பெயரைப் பெற்றது. செராஸ் எனும் சொல் மலாய் சொல்லான தெராஸ் *(Teras)* எனும் சொல்லில் இருந்து பெறப்பட்டதாக அறியப்படுகிறது. *தெராஸ்* என்பது ஒரு மரத்தின் மையப் பகுதியைக் குறிப்பிடுவதாகும்.

## வரலாறு
இந்த நெடுஞ்சாலை 1988-ஆம் ஆண்டு மெட்ராமாக் கார்ப்பரேசன் *(Metramac Corporation)* நிறுவனத்தால் மேம்படுத்தப்பட்டது. செராஸ் சாலை சுங்கச்சாவடி 1990 செப்டம்பர் 1 முதல் செயல்படத் தொடங்கியது. ஓராண்டு கழித்து சுங்கச்சாவடியின் செயல்பாடுகள் இடைநிறுத்தம் செய்யப்பட்டன. இருப்பினும் 1991 செப்டம்பர் 15 அன்று மீண்டும் செயல்படத் தொடங்கியது.

அதன் பின்னர், சுங்கச்சாவடிக் கட்டணம் வழக்கமான மலேசிய ரிங்கிட் RM **1**-இல் இருந்து 50 விழுக்காடு குறைக்கப்பட்டது. போக்குவரத்து நெரிசல்கள்; மற்றும் பொதுமக்களிடம் இருந்து கிடைக்கப் பெற்ற பல முறையீடுகளுக்குப் பிறகு, 14 செப்டம்பர் 2003-இல் சுங்கச்சாவடியில் கட்டணம் வசூலிப்பது ஒட்டுமொத்தமாக நிறுத்தப்பட்டது. அதன் பின்னர் சூலை 17, 2017-இல் சுங்கச்சாவடி வளாகத்தில்   தாமான் மிடா எம்ஆர்டி நிலையம் உருவாக்கப்பட்டது. தற்போது இந்த நெடுஞ்சாலை கோலாலம்பூர் மாநகராட்சி (DBKL) நிர்வாகத்தால் பராமரிக்கப்படுகிறது.

### மாநகராட்சியின் திட்டங்கள்

செராஸ் நெடுஞ்சாலையில் ஏற்பட்ட நெரிசல் காரணமாக, கோலாலம்பூர் மாநகராட்சி இரண்டு திட்டங்களை முன்னெடுத்தது. செராஸ்–காஜாங் விரைவுச்சாலையிலிருந்து தாமான் கோனாட் *(Taman Connaught)* வரையிலான ஒரு சுரங்கப்பாதை கட்டுவது; மற்றும் தாமான் லென் செங் *(Taman Len Seng);* ஆலாம் டாமாய் *(Alam Damai)* வரையிலான மேம்பாலங்கள் கட்டுவது; அந்த இரண்டு திட்டங்கள் ஆகும். சுரங்கப்பாதை ஏப்ரல் 14, 2008 அன்று திறக்கப்பட்டது.

மற்ற திட்டங்களில், புலாத்தான் செராஸ்–பண்டார் துன் ரசாக் வட்டச்சுற்று *(Bulatan Cheras–Bandar Tun Razak)* கீழ்ப்பாதை கட்டுவது; செராஸ் நெடுஞ்சாலையின் பழைய செராஸ் கூட்டரசு சாலையை மேம்படுத்துவது; மற்றும் 2010-ஆம் ஆண்டில் திறக்கப்பட்ட தெந்தராம் சாலை *(Jalan Tenteram)* ஆகியவை அந்தத் திட்டங்களில் அடங்கும். செராஸ் நெடுஞ்சாலையின் பெரும்பகுதியில்  சுங்கை பூலோ-காஜாங் எம்ஆர்டி வழித்தடம் இணைந்து செல்கிறது.

## மேலும் காண்க
* செராஸ்
* செராஸ் மக்களவைத் தொகுதி
* செராஸ்–காஜாங் விரைவுச்சாலை
* செராஸ் எல்ஆர்டி நிலையம்
* பத்து 11 செராஸ் எம்ஆர்டி நிலையம்

## மேற்கோள்கள்

## வெளி இணைப்புகள்

பகுப்பு:மலேசிய நெடுஞ்சாலைகள்
பகுப்பு:கோலாலம்பூர் சாலைகள்
பகுப்பு:மலேசிய கூட்டரசு சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
வளத்தாப்பிட்டி

**வளத்தாப்பிட்டி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 25 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது. 

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
செட்டள்ளி

**செட்டள்ளி** (*Chettalli*) என்பது இந்தியாவின் கர்நாடகா மாநிலத்தில் உள்ள குடகு மாவட்டத்தில் சித்தபுராவிற்கு அருகிலுள்ள ஒரு சிறிய கிராமம் ஆகும்.

## அஞ்சல் நிலையம்
செட்டள்ளியில் ஓர் அஞ்சல் நிலையம் உள்ளது. இதன் அஞ்சல் குறியீடு எண் 571 248 மற்றும் தொலைபேசி குறியீடு 08276 ஆகும்.

## மத்திய தோட்டக்கலை பரிசோதனை நிலையம்
இந்தியத் தோட்டக்கலை ஆராய்ச்சி நிறுவனம் செட்டள்ளியில் ஒரு மத்திய தோட்டக்கலை பரிசோதனை நிலையத்தை பராமரிக்கிறது. இந்நிலையம் ஆசியாவிலேயே மிகப்பெரிய தோட்டக்கலை ஆராய்ச்சி நிறுவனமாகும். இங்கு அதிகமான ஆராய்ச்சி பணிகள் மேற்கொள்ளப்பட்டு வருகின்றன. குடகு மாவட்டத்தின் கூர்க்கில் 92 எக்டேர் பரப்பளவில் குடகு ஆரஞ்சு பழம் பயிரிடப்படுகிறது. பப்பாளி, கொடித்தோடை, இறம்புட்டான், பம்புளிமாசு, ஆனைக்கொய்யா, மங்குசுத்தான், கிளா (தாவரம்), போன்ற பழ வகைகளும்  உரோசா, ஆஸ்ட்டர், ஆர்க்கிட் போன்ற பூ வகைகளும் இங்கு பயிர் செய்யப்படுகின்றன.

## காப்பி ஆராய்ச்சி மையம்
செட்டள்ளியில் ஒரு காப்பி ஆராய்ச்சி மையம் செயல்படுகிறது. சாகுபடி முறைகள் மற்றும் காப்பியை  தாக்கும் நோய்கள் பற்றியும் அந்நோய்களை கட்டுப்படுத்துவது தொடர்பாகவும் பல்வேறு ஆராய்ச்சிகளை இம்மையம் மேற்கொள்கிறது.

## நிர்வாகம்
குடகு மாவட்டத்தில் உள்ள குசால்நகர் வட்டத்தின் ஒரு பகுதியாக செட்டள்ளி நிர்வகிக்கப்படுகிறது.

## சுற்றுலா
செட்டள்ளி பகுதியில் காணப்படும்  மலைகளை பார்வையிட தினமும் சுற்றுலா பயணிகள் வருகின்றனர். மேலும் இங்கு காணப்படும் சேரல பகவதி கோயில் மிகவும் புகழ் பெற்றதாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி செட்டள்ளியின் மொத்த மக்கள் தொகை 1128 ஆக இருந்தது.

## மாெழிகள்
இங்குள்ள மக்கள் கன்னடம், குடகு மொழி, மற்றும் துளு அரேபாசே (கெளடா மக்கள்) போன்ற மொழிகளை பேசுகிறார்கள்.

## மேலும் காண்க
* மடிக்கேரி
* மங்களூர்
* விராசுப்பேட்டை
* சோமவாரப்பேட்டை

## மேற்கோள்கள்

பகுப்பு:கருநாடகச் சிற்றூர்கள்
பகுப்பு:கர்நாடகாவிலுள்ள கிராமங்கள்
மெக்கோபோடா

**மெக்கோபோடா** (*Mecopoda*) என்பது *மெக்கோபாடினே* என்ற துணைக்குடும்பத்தைச் சேர்ந்த புதர் கிரிக்கெட்டுகளின் வகை பேரினமாகும். இதன் சிற்றினங்கள் இந்தியா, சீனா, கொரியா, சப்பான், இந்தோசீனா, மலேசியா, மெலனீசியா ஆகிய நாடுகளில் காணப்படுகின்றன.

## சிற்றினங்கள்
இந்த பேரினத்தின் வகைப்பாடு 2021இல் திருத்தப்பட்டது. ஆர்த்தோப்டெரா சிற்றினக் கோப்பு இப்போது கீழ்க்கண்ட சிற்றினங்களைப் பட்டியலிடுகிறது.

* இனக்குழு *மெக்கோபோடா எலாங்கேட்டா* லின்னேயசு, 1758-மாதிரி இனம் "மெ. மாக்குலாட்டா" சர்வில் உள்ளடக்கியது. இது *மெ. ஜவனா ஜவானா* ஒத்த சிற்றினமாகும்.

பிற சிற்றினங்கள்:

* *மெக்கோபோடா ஆம்ப்ளா* கோரோச்சோவ், 2020
* *மெக்கோபோடா அங்கசுடா* கோரோச்சோவ், 2020 (2 துணையினங்கள்)
* மெக்கோபோடா டைலேட்டாடா* ரெட்டன்பாச்சர், 1892* (2 துணையினங்கள்)
* *மெக்கோபோடா டைவெர்ஜன்சு* ரெட்டன்பாச்சர், 1892
* *மெக்கோபோடா கெரின்சி* கோரோச்சோவ், 2020
* *மெக்கோபோடா பிரிமைன்சு* கோரோச்சோவ், 2020
* *மெக்கோபோடா சாவேரி* கோரோச்சோவ், 2020
* *மெக்கோபோடா தெனிப்ரோசா* (வாக்கர், 1869)
* *மெக்கோபோடா சிராம்பிகா* கிரிஃபினி, 1908

## படங்கள்

File:Mecopoda elongata01.jpg|*மெக்கோபோடா எலாங்கேட்டா*
File:Mecopoda nipponensis.jpg|*மெக்கோபோடா நிப்போனென்சிசு*


## மேற்கோள்கள்

## வெளியிணைப்புகள்
*
*

பகுப்பு:கணுக்காலி பேரினங்கள்
சாய்ராங்-ஆனந்த விகார் முனைய இராஜதானி எக்ஸ்பிரஸ்

*20507 / 20508* எண்கள் கொண்ட **சாய்ராங்-ஆனந்த விகார் முனைய இராஜதானி எக்ஸ்பிரஸ்** (*Sairang–Anand Vihar Terminal Rajdhani Express*) இந்திய இரயில்வேக்கு சொந்தமான ராசதானி விரைவுவண்டி வகை தொடருந்து ஆகும். இது இந்தியாவின் மிசோரம் மாநிலத்தின் சாய்ராங் நகரத்தையும், இந்தியாவின் தலைநகரான தில்லியின் ஆனந்து விகார் முனையத் தொடருந்து நிலையத்தையும் இணைக்கிறது
. முன்பதிவு மடடுமே கொண்ட  இந்த இரயிலில் முதல் வகுப்பு குளிர்பதனப் பெட்டிகள், இரண்டாம் வகுப்பு குளிர்பதனப் பெட்டிகள் மற்றும் மூன்றாம் வகுப்பு குளிர்பதனப் பெட்டிகள் கொண்டுள்ளது. இந்த இரயில் முழுவதும் குளிர்பதனம் செய்யப்பட்டுள்ளது.

## துவக்க விழா
இந்த இரயிலை 13 செப்டம்பர் 2025 அன்று இந்தியப் பிரதமர், நரேந்திர மோதி மிசோரம் மாநிலத் தலைநகரான அய்சால் தொடருந்து நிலையத்திலிருந்து துவக்கி வைத்தார்.
## நேர அட்டவணை
*வண்டி எண் |20507 | [[சாய்ராங்]] | [[மிசோரம்]] | வெள்ளிக்கிழமை (மாலை 4:30)*

* வண்டி எண் |20508 | [[ஆனந்து விகார் முனையத் தொடருந்து நிலையம்|ஆனந்து விகார் இரயில் நிலையம்]] |  [[தில்லி]] | ஞாயிற்றுக் கிழமை (இரவு 7:50 )*

## வழித்தடங்கள் & நிறுத்தங்கள்

## பெட்டிகளின் வரிசை

## குறிப்பு
இந்த இரயில் வாரம் ஒரு முறை மட்டுமே.
## மேற்கோள்கள்

பகுப்பு:மிசோரத்தில் போக்குவரத்து
பகுப்பு:இந்திய விரைவுவண்டிகள்
பகுப்பு:இராஜதானி வண்டிகள்
எம். சிறீனிவாசு ரெட்டி

**எம். சிறீனிவாசு ரெட்டி** (*M. Srinivas Reddy*) என்பவர் இந்தியாவின் தெலுங்கானாவைச் சேர்ந்த ஓர் அரசியல்வாதியாவார். மடிரெட்டி சிறீனிவாசு ரெட்டி என்ற பெயராலும் இவர் அறியப்படுகிறார்.  2015 ஆம் ஆண்டு சூன் மாதம் 17 ஆம் தேதி முதல் 2021 ஆம் ஆண்டு சூன் மாதம் 16 ஆம் தேதி வரை தெலுங்கானா சட்ட மேலவையில் ஆளுநரின் ஒதுக்கீட்டில்  உறுப்பினராகப் பணியாற்றினார். பாரத் இராட்டிர சமிதி என்ற கட்சியின் உறுப்பினராக தெலுங்கானா அரசியலில் இவர் இயங்கினார்.

## வாழ்க்கைக் குறிப்பு
மடிரெட்டி சிறீனிவாசு ரெட்டி  தெலுங்கானா மாநிலத்தின் அனம்கொண்டா மாவட்டத்தில் உள்ள மம்னூர் கிராமத்தில், ராமகிருட்டிணா ரெட்டி மற்றும் அம்ருதம்மா ஆகியோருக்கு மகனாக 1939 ஆம் ஆண்டு சூலை மாதம் 20 ஆம் தேதியன்று பிறந்தார்.  உசுமானியா பல்கலைக்கழகத்தில் முதுகலைப் பட்டமும் முனைவர் பட்டமும் பெற்றார்.

## அரசியல்
முன்னதாக இவர் கட்சியின் பொதுச் செயலாளராகவும், பாரத் இராட்டிர சமிதி கட்சியின் தலைமையகப் பொறுப்பாளராகவும் பணியாற்றினார்.

## மேற்கோள்கள்

பகுப்பு:1939 பிறப்புகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
நியானியாசு

**நியானியாசு** (*Neanias*) என்பது ஆர்த்தோப்டெரான்களின் ஒரு பேரினமாகும். இது சில நேரங்களில் துணைக்குடும்பம் கிரில்லாகிரிடினே, கிரில்லாக்ரிடினி இனக்குழு 'இலை-மடிப்பு கிரிக்கெட்டுகள்' என்று அழைக்கப்படுகிறது. இவை இந்திய துணைக்கண்டம், சப்பான், ஹீனான், இந்தோசீனா, மேற்கு மலேசியா (சுமாத்திரா) ஆகிய நாடுகளில் காணப்படுவதாக பதிவுகள் தெரிவிக்கின்றன.

## சிற்றினங்கள்
*ஆர்த்தோப்டெரா சிற்றினங்கள் கோப்பு* கீழ்க்கண்ட சிற்றினங்களைப் பட்டியலிடுகிறது.

* *நியானியாசு ஆம்ப்லசு* கோரோச்சோவ், 2008
* *நியானியாசு அங்கசுடிபென்னி*சு கோரோச்சோவ், 2008
* *நியானியாசு அட்ரோடிமினாட்டசு* கார்னி, 1937
* *நியானியாசு பெசி* கிரிஃபினி, 1914
* *நியானியாசு எரினேசியசு* கோரோச்சோவ், 2008
* *நியானியாசு மாக்னசு* மாட்சுமுரா & ஷிராகி, 1908
* *நியானியாசு மெடியசு* கோரோச்சோவ், 2008
* *நியானியாசு ஓகாசவாரென்சிசு* விக்கரி & கெவன், 1999
* *நியானியாசு பார்வசு* கோரோச்சோவ், 2008
* *நியானியாசு பிளிஜின்சுகி* கோரோச்சோவ், 2008
* *நியானியாசு இசுகோமடசு* புருனோர் வான் வாட்னெவில், 1888-**மாதிரி இனம்**
* *நியானியாசு சபாப்டெரசு* கார்னி, 1924
* *நியானியாசு வைரென்சு* இங்க்ரிசு, 2018

## மேற்கோள்கள்

## வெளியிணைப்புகள்
*

பகுப்பு:கணுக்காலி பேரினங்கள்
சிறீலங்கா: ஹைடிங் தி எலிபெண்ட்

**இலங்கை: யானையை மறைத்தல் - இனப்படுகொலை, போர்க்குற்றங்கள், மானுடத்துக்கு எதிரான குற்றங்களை ஆவணப்படுத்துதல்** (*Sri Lanka: Hiding the Elephant– Documenting Genocide, War Crimes and Crimes Against Humanity*) என்பது  சென்னை பல்கலைக்கழகத்தின் அரசியல் மற்றும் பொது நிர்வாக பீடத்தின் தலைவர் ராமு மணிவண்ணன் 2014 ஆம் ஆண்டு எழுதிய புத்தகமாகும். இது இலங்கை ஆயுதப்படைகள் தமிழர்களுக்கு எதிராக செய்த படுகொலைகள், போர்க்குற்றங்கள், மானுடத்துக்கு எதிரான குற்றங்களைப் பற்றியதாக உள்ளது.     

## மேற்கோள்கள்

பகுப்பு:ஈழப் போர் குறித்த நூல்கள்
பகுப்பு:2014 நூல்கள்
அப்பாச்சைட்டு

**அப்பாச்சைட்டு** (*Apachite*) என்பது  Cu9Si10O29·11H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது தாமிர சிலிக்கேட் வகை கனிமம் ஆகும். அமெரிக்காவின் அரிசோனா மாநிலத்திலுள்ள கிலா மாகாணத்தில் அமைந்துள்ள  திரிப்பிங் சிபிரிங் மலைகளில் கிறித்துமசு  தாமிரச் சுரங்கத்திற்கு அருகிலுள்ள பகுதியில் வசிக்கும் அப்பாச்சி பழங்குடியினருடன் இந்த பெயர் தொடர்புடையது. இங்குதான் 1980 ஆம் ஆண்டில் அப்பாச்சைட்டு கனிமம் முதன்முதலில் கண்டுபிடிக்கப்பட்டு விவரிக்கப்பட்டது.

பன்னாட்டு கனிமவியல் சங்கம் அப்பாச்சைட்டு கனிமத்தை Apa என்ற குறியீட்டால் அடையாளப்படுத்துகிறது.

அப்பாச்சைட்டு கனிமம் ஒற்றைச் சரிவச்சு படிக அமைப்பைக் கொண்டுள்ளது. இப்படிகத்தில் சீரற்ற நீளத்தில் 3 அச்சுகளும், ஒன்றுக்கொன்று செங்குத்தாக இரண்டு அச்சுகளும், 90 பாகைக்கு  குறைவான ஒரு கோணமும் உள்ளன. δ = 0.040 என்ற அளவுள்ள அதிகபட்ச இரட்டை ஒளிவிலகல் மதிப்பைக் கொண்டுள்ளது. இது கனிமத்தின் அதிகபட்ச மற்றும் மிகக் குறைந்த விலகல் குறியீட்டிற்கு இடையிலான வேறுபாட்டை விவரிக்கிறது. அப்பாச்சைட்டு ஓர் அசமத்திருப்பப் பண்பு கொண்ட கனிமமாகும். எனவே இந்த கனிமத்தில் ஒளியின் வேகம் மாறுபடும்.

அப்பாச்சைட்டு கனிமம் உருமாறிய பாறை சூழல்களில்  கோமேதகம் டயாப்சைடு  கினோயிட்டு, கிலாலைட்டு, கிளினோயெத்ரைட்டு, சொனோட்லைட்டு, அப்போபில்லைட்டு, கால்சைட்டு மற்றும் தோபர்மொரைட்டு போன்ற கனிமங்களுடன் சேர்ந்து காணப்படுகிறது.

## மேற்கோள்கள்

பகுப்பு:தாமிரம்(II) கனிமங்கள்
பகுப்பு:ஐதரேட்டுகள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
தெனாலி சிரவன் குமார்

**தெனாலி சிரவன் குமார்** (*Tenali Sravan Kumar*) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஆந்திரப் பிரதேசத்தின் தடிகொண்டா சட்டமன்றத் தொகுதியிலிருந்து சட்டமன்ற உறுப்பினராகப் பணியாற்றினார். பின்னர் இவர் ஆந்திரப் பிரதேசத்தின் தடிகொண்டா நாடாளுமன்றத் தொகுதியின் தெலுங்கு தேச கட்சியின் தலைவரானார். 2019 மாநில சட்டமன்றத் தேர்தலில் ஒய். எஸ். ஆர். காங்கிரஸ் கட்சியினைச் சேர்ந்த உண்டவல்லி ஸ்ரீதேவியிடம் 4,083 வாக்குகள் வித்தியாசத்தில் தோல்வியடைந்தார்.

## ஆரம்பகால வாழ்க்கை
தெனாலி சுரவன் குமார் குண்டூர் மாவட்டத்தில் பிறந்தார். இவரின் தந்தை தெனாலி ஜான்சு.

## அரசியல் வாழ்க்கை
2014-2019: தடிகொண்டா தொகுதி சட்டமன்ற உறுப்பினர் (தெலுங்கு தேசம் கட்சி)

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
சாதனா சிவ்தாசனி

**சாதனா சிவ்தாசானி** (*Sadhana Shivdasani*) (2 செப்டம்பர் 1941-25 டிசம்பர் 2015)  சாதனா என்ற ஒரே பெயரில் அறியப்பட்ட இவர் பாலிவுட் திரைப்படங்களில் பணியாற்றிய ஒரு இந்திய நடிகை ஆவார்.  இந்தித் திரைப்படங்களில் மிகவும் பிரபலமான நடிகைகளில் ஒருவராகக் கருதப்படும் சாதனா, தனது நேர்த்தியான அழகு மற்றும் ஆடை வடிவமைப்பிற்கான அறிக்கைகளுக்காக அறியப்பட்டார். 1960 களின் நடுப்பகுதியில் ராஜ் கோஸ்லா இயக்கிய அதிரடித் திரைப்பட முத்தொகுப்பு படங்களில் "மர்மப் பெண்ணாக" நடித்ததற்காக இவர் "மர்மமான பெண்" என்று பிரபலமாக அறியப்பட்டார்.

## இளமை வாழ்க்கை
கராச்சியில் பிறந்த சாதனா அவரது குடும்பத்தினருடன் இந்தியப் பிரிவினையின் போது 7 வயதில் மும்பையில் குடிபெயர்ந்தார். *ஸ்ரீ 420* (1955) படத்தில் பெயர் குறிப்பிடப்படாத தோற்றத்தில் தோன்றிய பிறகு, சாதனா இயக்குனர் சஷாதர் முகர்ஜியின் ஆதரவில் இருந்தார். பின்னர், *லவ் இன் சிம்லா* (1960) படத்தில் நடித்தார். அப்படத்தில் இவரது தனித்துவமான சிகை அலங்காரம் வணிகக் குறியீடாக  மாறியதுடன் "சாதனா கட்" என்றும் அறியப்பட்டது. இந்த வெற்றியைத் தொடர்ந்து, சாதனா ஒரு முன்னணி நடிகையாக *பராக்* (1960) , *ஹம் தோனோ* (1961) , *அஸ்லி-நக்லி* (1962) *ஏக் முசாஃபிர் ஏக் ஹசீனா* (1962) மேரே மெஹபூப் (1963) *வோ கோன் தி?*  (1964) *அர்ஜூ* (1965) வக்த் (1965) மற்றும் *மேரா சாயா* (1966) போன்ற படங்களில் தன்னை நிலைநிறுத்திக் கொண்டார். 

1960களின் பிற்பகுதியில் அதிதைராய்டியம் காரணமாக சாதனாவின் உடல்நிலை மோசமடைந்தது. இதனால் நடிப்பிலிருந்து  சிறிது காலம் ஓய்வு எடுக்க வேண்டிய கட்டாயம் ஏற்பட்டது. பாஸ்டனுக்குச் சென்று சிகிச்சைப் பெற்றுக்கொண்ட பின்னர், 1969 ஆம் ஆண்டில் நடிப்புக்குத் திரும்பினார். தொடர்ந்து *ஏக் பூல் தோ மாலி* மற்றும் *இந்தகம்* என்ற இரண்டு வெற்றிப் படங்களில் நடித்தார்-. 1974 ஆம் ஆண்டில், நடிகை *கீதா மேரா நாம்* என்ற திரைப்படம் மூலம் இயக்குநராக அறிமுகமானார். பின்னர் நடிப்பிலிருந்து முழுமையாக விலகினார். தாமதமான வெளியீடான *உல்ஃபாத் கி நயீ மன்சிலீன்* (1994) படம் தாமதமாக வெளியானது. 2002 ஆம் ஆண்டில், சர்வதேச இந்தியத் திரைப்பட அகாதமி விருதுகளில் வாழ்நாள் சாதனையாளர் விருதைப் பெற்றார். 

## சொந்த வாழ்க்கை
[வலது|thumb|2010 இல் சாதனா (வலதுபுறத்தில் இருந்து முதலில்) [ஹெலன் (நடிகை)|ஹெலன், வஹீதா ரெஹ்மான் மற்றும் நந்தா ஆகியோருடன்]]
சாதனா *லவ் இன் சிம்லா* படத்தை இயக்கிய ஆர். கே. நய்யார் என்பவரை 1966 மார்ச் 7 அன்று திருமணம் செய்து கொண்டார். உடல்நிலை சரியில்லாமல் போன சாதனா 24 டிசம்பர் 2015 அன்று மும்பையின் இந்துஜா மருத்துவமனையில் அனுமதிக்கப்பட்டார். அதைத் தொடர்ந்து 25 டிசம்பர் 2015 அன்று இறந்தார்.

## மேற்கோள்கள்

## வெளி இணைப்புகள்

* 

பகுப்பு:இந்தியப் பெண் திரைப்பட இயக்குநர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:2015 இறப்புகள்
பகுப்பு:1941 பிறப்புகள்
நெற்கதிர் (இதழ்)

**நெற்கதிர்** ஒரு பன்னாட்டுத் தமிழியல் இதழாகும்.   இதன் ஆசிரியர் **ஜெ.கார்த்திக்.** கரூரில் இருந்து செயல்பட்ட இவ்விதழ்  2018ஆம் ஆண்டுமுதல் வெளிவந்தது. தொடக்கத்தில் மாத இதழாகவும் பின்னர் காலாண்டிதழாகவும் வெளிவந்தது.

சான்றாதாரம்
மின் உறைவித்தல்

**மின் உறைவித்தல்** (*Electrofreezing*) என்பது ஒரு பொருளை, குறிப்பாக திரவங்களை, மின்புலம் அல்லது மின்சாரம் பயன்படுத்தி விரைவாகக் குளிர வைத்து உறையச் செய்யும் முறையாகும். இந்த உறைவித்தல் முறை முதன்முதலில் 1892 ஆம் ஆண்டு துஃபோர் என்பவரால் அறிமுகப்படுத்தப்பட்டது. நீர்ம அம்மோனியாவின் மின் உறைதல் இதற்கு எடுத்துக்காட்டாகும். வியாழன் போன்ற கோள்களில் மின் புயல்கல் நிகழும் போது இயற்கையாகவே இம்முறை நிகழும் என்று கருதப்படுகிறது. பனியும் ஓர் உயர் அழுத்த பனியின் ஒரு வடிவமாகக் கருதப்படுகிறது.

உட்படும் பொருளைப் பொறுத்து, உறைதல் என்பது குறிப்பிட்ட புல தீவிரங்களில் மட்டுமே நிகழ்கிறது. அதற்கு மேல் மின்சார புலங்கள் வேதியியல் வினைகளைத் தூண்டும் அளவுக்கு வலிமையானவையாக உள்ளன.

## பயன்கள்
உணவுகளை மின் உறைவித்தல் முறையில் உறையச் செய்தால், அதில் உள்ள நீர் சிறிய பனிக்கட்டிகளாக மாறி, உணவின் சுவை, வடிவம் மற்றும் ஊட்டச்சத்துக்களை பாதுகாக்கும்.

உயிரியல் ஆராய்ச்சியில் செல்ல்கள் மற்றும் திசுக்களை பாதுகாப்பாக வைத்திருக்க மின் உறைவித்தல்  முறையைப் பயன்படுத்துகின்றனர்.

## மேற்கோள்கள்

பகுப்பு:இயற்பியல் தோற்றப்பாடுகள்
பகுப்பு:இயற்பியல் வேதியியல்
இராமாவத் ரவீந்திர குமார்

**இராமாவத் ரவீந்திர குமார்** (*Ramavath Ravindra Kumar*) என்பவர் இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தைச் சேர்ந்த இவர் தெலுங்கானா இராசுட்டிர சமிதி கட்சியில் உள்ளார். தேவரொண்டா சட்டமன்றத் தொகுதியை பிரதிநிதித்துவப்படுத்துகிறார்.

## ஆரம்ப கால வாழ்க்கை
நல்கொண்டா மாவட்டத்தில் உள்ள தேவரகொண்டா அருகே உள்ள செரிபள்ளி கிராமத்தில் ஓர் இலம்பாடி சாதியில் பிறந்தார்.  எல்எல்பி எனப்படும் சட்டம் மற்றும் முதுகலை பட்டங்களைப் பெற்றுள்ளார்.

## அரசியல்
தேவரகொண்டா இராமாவத் ரவீந்திர குமார் 2004 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இந்தியப் பொதுவுடைமைக் கட்சியின் வேட்பாளராகப் போட்டியிட்டார்.  தெலுங்கு தேசம் கட்சியின் போட்டியாளரைத் தோற்கடித்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். 2014 ஆம் ஆண்டிலும்  இந்தியப் பொதுவுடைமைக் கட்சியின் சார்பில் போட்டியிட்டு இரண்டாவது முறையாக சட்டமன்ற உறுப்பினராகத் தேர்ந்தெடுக்கப்பட்டார். தெலுங்கானா சட்டமன்றத்தில் இந்தியப் பொதுவுடைமைக் கட்சியின் சார்பில் தேர்ந்தெடுக்கப்பட்ட ஒரே சட்டமன்ற உறுப்பினராக இருந்தார். பின்னர் தெலுங்கானா சட்டமன்றத்தில் இந்தியப் பொதுவுடைமைக் கட்சியின் அவைத் தலைவராகவும் இருந்தார். பின்னர் தெலுங்கானா இராசுட்டிர சமிதி கட்சியில் சேர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
பகுப்பு:தெலங்காணா சட்டப் பேரவை உறுப்பினர்கள்